
Comisia pentru drepturile omului, culte 

şi problemele minorităţilor naţionale 

Domnului deputat


Ioan Mircea Paşcu,

Preşedintele Comisiei pentru apărare, 

ordine publică şi siguranţă naţională

AVIZ

asupra   proiectului   de   Lege   pentru   aprobarea    Ordonanţei  de urgenţă nr. 1/1999 privind regimul stării de asediu şi regimul stării de urgenţă



Biroul permanent al Camerei Deputaţilor a transmis, cu adresa nr. 7 din 22 ianuarie 1999, Comisiei pentru drepturile omului, culte şi problemele minorităţilor naţionale proiectul de Lege pentru   aprobarea    Ordonanţei  de urgenţă nr. 1/1999 privind regimul stării de asediu şi regimul stării de urgenţă.



În şedinţa din data de 25 ianuarie 1999, membrii comisiei au analizat proiectul de lege şi au hotărât, cu majoritate de voturi, să îi acorde aviz favorabil, cu următoarele amendamente:



Amendamente acceptate:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 2 – “Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone din ţară sau pe întregul teritoriu, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale”.
	    Domnul deputat Marţian Dan a propus reformularea art. 2, astfel:

    “Art. 2 (1)  -  Starea de asediu reprezintă un regim special, instituit în situaţii extraordinare, determinate de o ameninţare străină sau de tulburări interne ce pun în pericol suveranitatea, independenţa, unitatea statului sau integritatea lui teritorială, în care se restrâng unele drepturi şi libertăţi fundamentale şi se extinde competenţa poliţiei, jandarmeriei şi autorităţilor militare. 
    (2) - Ea poate fi instituită fie pe întregul teritoriu al statului, fie în unele localităţi sau zone din ţară”. 

    Amendamentul a fost admis de membrii comisiei cu majoritate de voturi.
	    Este necesar să se definească exact noţiunea de stare de asediu şi consecinţele pe care le antrenează instituirea acesteia. De asemenea, trebuie definite clar notele ce o diferenţiază de starea de urgenţă.



	2.
	    Art. 3 – “Starea de urgenţă reprezintă ansamblul de măsuri cu caracter politic, economic, social şi de ordine publică instituit în întreaga ţară sau în anumite zone ori în unele unităţi administrativ-teritoriale, în următoarele situaţii:

    a) existenţa unor ameninţări la adresa siguranţei naţionale sau a democraţiei constituţionale, ceea ce face necesară apărarea 
	    Domnul deputat Marţian Dan a propus reformularea art. 3, după cum urmează:

    “Art. 3 (1)  -  Starea de urgenţă reprezintă un regim excepţional, instituit în caz de calamităţi naturale sau alte sinistre, de tulburări interne grave, ce pun în pericol instituţiile statului de drept şi ordinea constituţională, constând  în restrângerea unor drepturi şi libertăţi 
	    Aceleaşi considerente menţionate la art. 2.



	0.
	1.
	2.
	3.

	
	Instituţiilor statului de drept şi menţinerea sau restabilirea stării de legalitate;

    b) iminenţa producerii ori producerea unor dezastre, ceea ce face necesară prevenirea, limitarea şi înlăturarea efectelor acestora”.
	fundamentale şi în extinderea puterilor ordinare ale autorităţilor publice în domeniul menţinerii ordinii şi liniştii publice, al întăririi legalităţii. 

     (2) - Măsurile excepţionale proprii stării de urgenţă se pot institui fie pe întregul teritoriu al statului, fie în unele localităţi sau zone din ţară”.

    Amendamentul a fost admis de membrii comisiei cu unanimitate de voturi.


	

	3.
	    Art. 4 – “Pe durata stării de asediu şi a celei de urgenţă, proporţional cu gravitatea situaţiei ce  a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul Ministrului Justiţiei”.
	    Domnul deputat Marţian Dan a propus reformularea art. 4, după cum urmează:

    “Art. 4 (1) - Pe durata stării de asediu şi a celei de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi şi libertăţi fundamentale, în concordanţă cu prevederile art. 20.

     (2)  - Măsurile prevăzute la art. 20 nu pot afecta dreptul la viaţă, dreptul de proprietate, dreptul la apărare şi libertatea conştiinţei.

    (3) – Pe timpul stării de asediu şi stării de urgenţă nu se poate suspenda aplicarea Constituţiei”.

     Amendamentul a fost admis de membrii comisiei cu unanimitate de voturi.


	    Reglementarea trebuie să cuprindă limitele restrângerii drepturilor şi libertăţilor fundamentale. Limitarea se poate face, potrivit art. 49 din Constituţia României, numai prin lege.



	0.
	1.
	2.
	3.

	4.
	   Art. 14 – “ Decretul de instituire a stării de asediu sau a stării de urgenţă trebuie să prevadă următoarele:

....

d) drepturile şi libertăţile fundamentale al căror exerciţiu se restrânge, în limitele prevederilor constituţionale şi ale art. 4 din prezenta ordonanţă de urgenţă”.
	    Domnul deputat Marţian Dan a propus modificarea textului lit. d) a art. 14, după cum urmează:

    “d) drepturile şi libertăţile fundamentale al căror exerciţiu se restrânge, în limitele prevederilor constituţionale şi  ale art. 4 şi  20 din prezenta ordonanţă de urgenţă”.

     Amendamentul a fost admis de membrii comisiei cu unanimitate de voturi.
	    Autorul a avut în vedere corelarea cu prevederile modificate ale art. 4.




Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 13 – “În situaţia în care Parlamentul nu încuviinţează starea instituită, Preşedintele României revocă decretul, măsurile dispuse încetându-şi aplicabilitatea”.
	    Domnul deputat Petre Ţurlea a propus modificarea părţii finale a art. 13, după cum urmează: “ ... măsurile dispuse fiind anulate”.

     Membrii comisiei au respins amendamentul formulat cu majoritate de voturi.
	    Autorul consideră că formula “fiind anulate” asigură înlăturarea efectelor măsurilor dispuse, ca şi când nu ar fi existat.

	2.
	    Art. 20 – “Pentru aplicarea dispoziţiilor prezentei ordonanţe de urgenţă, precum şi a măsurilor prevăzute în decretul de instituire a stării de asediu sau a stării de urgenţă, autorităţile civile şi militare au următoarele atribuţii şi răspunderi:

.....

j) să dispună închiderea temporară a unor staţii de distribuire a carburanţilor, a unor restaurante, cafenele, cluburi, cazinouri, sedii ale asociaţiilor şi alte localuri publice”.
	   Domnul deputat Marţian Dan a propus reformularea textului lit. j) a art. 10, după cum urmează:

    “Art. 20  lit. j) – controlul vânzării, transportului şi folosirii băuturilor alcoolice, a armelor şi muniţiilor, al explozibililor şi materialelor inflamabile care sunt considerate periculoase pentru securitatea publică”.

    În mod corespunzător va trebui revăzut textul de la litera b).

    Amendamentul a fost respins de membrii comisiei cu majoritate de voturi.
	     Măsura închiderii staţiilor de distribuire a carburanţilor, a unor restaurante etc. este excesivă, în condiţiile în care autorităţile militare pot controla prestarea unor asemenea servicii.



	3.
	 Art. 20 – “Pentru aplicarea dispoziţiilor prezentei ordonanţe de urgenţă, precum şi a măsurilor prevăzute în decretul de instituire a stării de asediu sau a stării de urgenţă, autorităţile civile şi militare au următoarele atribuţii şi răspunderi: 

 
	    Domnul deputat Petre Ţurlea a propus eliminarea textului lit. k) de la art. 20.

    Amendamentul a fost respins de membrii comisiei cu majoritate de voturi.
	     Autorul a considerat că măsura dispusă are caracter nedemocratic.

	.....

k) să suspende, temporar, apariţia sau difuzarea unor emisiuni ale posturilor de radio ori de televiziune”.
	
	

	4. 
	    Art. 31 (1) – “Fapta personalului militar în activitate sau mobilizat care manifestă atitudine de defetism, incită la insubordonare sau nu execută ordinele primite constituie infracţiune şi se pedepseşte cu închisoare de la 15 la 20 de ani sau cu închisoare pe viaţă”.
	    Domnul deputat Petre Ţurlea  a propus eliminarea textului 

alin. (1) de la art. 31.

    Amendamentul a fost respins de membrii comisiei cu majoritate de voturi.
	    Autorul a avut în vedere că săvârşirea acestor fapte este sancţionată sever prin regulamentele militare în vigoare.

	5.
	    Art. 31 (2) – “Comandantul suprem al forţelor armate şi membrii Consiliului Suprem de Apărare a Ţării răspund pentru ordinele date şi efectele executării acestora”.
	    Domnul deputat Petre Ţurlea a propus completarea textului 

alin. (2) de la art. 31, după cum urmează: 

“... ordinele greşite constituie infracţiune şi se pedepseşte cu închisoare de la 15 la 20 de ani sau închisoare pe viaţă”.

    Amendamentul a fost respins de membrii comisiei cu majoritate de voturi.
	    Autorul a avut în vedere stabilirea răspunderilor şi pentru ordinele greşite date şi de Comandantul suprem al forţelor armate şi de membrii Consiliului Suprem de Apărare a Ţării.

	6. 
	    Art. 35 (1) – “Pe timpul stării de asediu şi a stării de urgenţă, folosirea armamentului din dotare şi a muniţiei aferente se va face prin derogare de la legislaţia în materie în vigoare pe timp de normalitate, dată fiind iminenţa situaţiei operative.

    (2) Singura somaţie înaintea folosirii armamentului din dotare o va constitui ordinul procurorului prin care se constată că activitatea ce urmează a fi reprimată este ilegală.

   
	    Domnul deputat Petre Ţurlea a propus eliminarea textului integral al art. 35.

    Amendamentul a fost respins de membrii comisiei cu majoritate de voturi.
	    Autorul a avut în vedere faptul că modalitatea de folosire a armelor din dotare este, deja, reglementată.

	    (3) Ordinul procurorului se va transmite în mod direct sau prin mijloace mass-media”.
	
	

	7.
	    Art. 35 (1) – “Pe timpul stării de asediu şi a stării de urgenţă, folosirea armamentului din dotare şi a muniţiei aferente se va face prin derogare de la legislaţia în materie în vigoare pe timp de normalitate, dată fiind iminenţa situaţiei operative.

    (2) Singura somaţie înaintea folosirii armamentului din dotare o va constitui ordinul procurorului prin care se constată că activitatea ce urmează a fi reprimată este ilegală.

    (3) Ordinul procurorului se va transmite în mod direct sau prin mijloace mass-media”.
	    Domnul deputat Marţian Dan a propus reformularea art. 35 astfel:

    “Art. 35 – Pe timpul stării de asediu şi a stării de urgenţă, folosirea armamentului din dotare şi a muniţiei aferente se face în conformitate cu prevederile legale în vigoare”.

    Amendamentul a fost respins de membrii comisiei cu majoritate de voturi.


	    Utilizarea armamentului pentru suprimarea unor vieţi omeneşti, prin derogare de la prevederile legale în vigoare, nu se justifică în nici un fel atât timp cât poliţia, jandarmeria şi armata au la dispoziţie mijloace moderne de intimidare şi de oprire a manifestărilor violente cum sunt: gazele lacrimogene, petardele fumigene, gloanţele de cauciuc etc.




PREŞEDINTE,

Marţian Dan

